BBC Hausa - Hotuna da Bidiyo - Hotunan tsofaffin shugabanin Najeriya
An sabunta: 26 ga Satumba, 2010 - An wallafa a 20:57 GMT
Tsaffin shugabannin Najeriya, daga hagu zuwa dama akwai Firimiyan Yamma Cif Obafemi Awolowo; Alan Lennox Boyd sakataren Turawa; Alhaji Ahmadu Bello Sardaunan Sokoto, Firimiyan Arewa Sir James Robertson, Gwamna janar na Najeriya a lokacin mulkin Turawa da kuma Dr Nnamdi Azikiwe Shuagaban kasa na farko.
Sir Abubakar Tafawa Balewa ya zamo Firi Ministan farko na Najeriya bayan da kasar ta samu 'yancin kai daga Turawan mulkin mallaka na kasar Ingila
Janar Yakubu Gowon ya shugabanci Najeriya ta hanyar soji daga shekara ta 1966 zuwa 1975.
Janar Murtala Ramat Muhammad ya shugabanci Najeriya daga shekarar 1975 zuwa shekarar 1976.
Olesegun Obasanjo ya shugabanci Najeriya a shekarun 1976 zuwa 1979 a matsayin soja, sannan aka zabe shi ya sake zamowa shugaban faras hula daga shekarun 1999 zuwa 2007.
Alhaji Shehu Shagari ya shugabanci Najeriya a jamhuriya ta biyu daga shekarun 1979 zuwa shekara ta 1984.
Janar Muhammadu Buhari ya shugabanci Najeriya ta hanyar soji daga shekarar 1984 zuwa shekara ta 1985.
Janar Ibrahim Badamasi Babangida ya shugabanci Najeriya daga shekarar 1985 zuwa shekarar 1993.
Janar Sani Abacha ya shugabanci Najeriya daga shekarun 1993 zuwa shekarar 1998.
Janar Abdussalami Abubakar ya shugabanci Najeriya daga shekarar 1998 zuwa 1999, inda ya mayar da kasar kan tafarkin dimokradiyya.
Alhaji Umaru Musa Yar'adua ya shugabanci Najeriya daga shekarar 2007 zuwa shekara ta 2010, inda Allah ya yi masa rasuwa bayan yayi fama da doguwar jinya.
Shugaba Goodluck Jonathan ya zamo shugaban Najeriya a shekara ta 2010, bayan rasuwar marigayi shugaba Umaru Yar'adua.